Vrystaatse opposisiepartye sien rooi oor inhuldigingsgeleentheid vir Ntombela | Radio Rosestad 100.6FM
23/04/2018 | Polisie in VSA soek na halfnaakte skieter in kitskos-restaurant
23/04/2018 | 23 verdagtes van Mahikeng verskyn in die hof
23/04/2018 | Vakbonde verlaag busbestuurders se vereiste minimum loon-verhoging
19/04/2018 | Saftu het die bedanking van Mark Lamberti verwelkom
19/04/2018 | Komissie gaan versoek word om ondersoek in te stel na Eskom-direkteure
Vrystaatse opposisiepartye sien rooi oor inhuldigingsgeleentheid vir Ntombela
TOPICS:Ace MagashuleSisi Ntombela
Posted By: Gerdie Karstens 28/03/2018
Vrystaatse opposisiepartye sien rooi oor die inhuldigingsgeleentheid vir die
nuwe premier, Sisi Ntombela, wat glo miljoene rande gaan kos.
Die inhuldiging is vandag in die Vrystaat-stadion en is ook die afskeidsgeselligheid vir haar voorganger, Ace Magashule.
Daar word verwag dat die feesvieringe verkeer erg gaan ontwrig.
Magashule is in Desember tot sekretaris-generaal van die party verkies.
Netwerk24 berig Tiisetso Makhele, Magashule se woordvoerder, het ontken dat die geleentheid R20 miljoen gaan kos, soos beweer word.
Vrystaatse opposisiepolitici sê terwyl die munisipaliteite in die provinsie kreun onder die skuld, doen Magashule ’n beroep op burgemeesters van alle munisipaliteite in die Vrystaat om ondersteuners met busvervoer na die geleentheid te bring.
Intussen het lede van die opposisie in die Vrystaatse wetgewer die nuwe verkose premier, Sisi Ntombela, gewaarsku dat sy met valkoë dopgehou gaan word om te sien of sy die inwoners se belange eerste stel.
Sy is met 21 stemme tot premier verkies.
Vyf stemme is uitgebring vir die DA se premierskandidaat, James Letuka.
Daar was drie bedorwe stembriewe. Tammy Wessels, VF Plus-lid, het aan Ntombela gesê dit is algemene kennis dat sy skoolkinders op slim wyse in die
ANC-politiek ingelei het toe sy nog ’n onderwyseres was en dat sy nie haar
ANC-politiekery met die amp van premier moet verwar nie.
Roy Jankielsohn, DA-lid en leier van die amptelike opposisie, het gesê dit is goed om ontslae te wees van Ace Magashule en dat die DA die nuwe premier versigtig welkom heet.
Gupta-eposse gee gewig aan DA-klagtes
Magashule het mede-senior partylede oor die kole gehaal
MAGASHULE SKOMMEL VS SE UITVOERENDE RAAD